**Απαραίτητα Βήματα που Απαιτούνται Από τον Φοιτητή για ΤΗ ΣΥΜΜΕΤΟΧΗ ΤΟΥ ΣΕ ΕΝΤΑΤΙΚΟ Πρόγραμμα Μικτής Κινητικότητας (BIP) ΣΤΟ ΕΞΩΤΕΡΙΚΟ**

**ΥΠΟΒΟΛΗ ΑΙΤΗΣΗΣ**

Οι υποψήφιοι οφείλουν να καταθέσουν στο Γραφείο Ευρωπαϊκών Προγραμμάτων τα εξής:

* Αίτηση Erasmus+ για Εντατικό Πρόγραμμα Μικτής Κινητικότητας (BIP) στο εξωτερικό (διατίθεται από το Γραφείο Ευρωπαϊκών Προγραμμάτων και στην ιστοσελίδα μας), συμπληρωμένη **ηλεκτρονικά** και υπογεγραμμένη από τον Τμηματικό Υπεύθυνο Erasmus+.
  + - *Η αίτηση περιλαμβάνει ειδικό πεδίο όπου συμπληρώνονται όλες οι πληροφορίες για το BIP που προτίθεται να παρακολουθήσει ο φοιτητής στο Πανεπιστήμιο Υποδοχής.*
    - O Τμηματικός υπεύθυνος Erasmus αξιολογεί τη συνάφεια του προτεινόμενου BIP με το Πρόγραμμα Σπουδών του υποψηφίου και υπογράφει την αίτηση.
    - Το Εντατικό Πρόγραμμα Μικτής Κινητικότητας (BIP) *πρέπει* ***να συγκεντρώνει τουλάχιστον 3 διδακτικές μονάδες***
* Φωτοαντίγραφο Αστυνομικής Ταυτότητας ή Διαβατηρίου με ταυτόχρονη επίδειξη του πρωτοτύπου (ή φωτογραφία Αστυνομικής Ταυτότητας ή Διαβατηρίου σε περίπτωση ηλεκτρονικής αποστολής της αίτησης για τα περιφερειακά τμήματα)
* Φωτοαντίγραφα πιστοποιητικών γνώσης ξένων γλωσσών με ταυτόχρονη επίδειξη του πρωτοτύπου (ή φωτογραφία πιστοποιητικών γνώσης ξένων γλωσσών σε περίπτωση ηλεκτρονικής αποστολής της αίτησης για τα περιφερειακά τμήματα). **Απαιτείται η γνώση της Αγγλικής γλώσσας σε επίπεδο τουλάχιστον Β2** του Common European Framework of Reference for Languages, δηλαδή επίπεδο First Certificate και των αντιστοίχων του).
* Δήλωση συναίνεσης για την ανάρτηση προσωπικών στοιχείων στη Διαύγεια
* Επίσημο Πιστοποιητικό Αναλυτικής Βαθμολογίας (για προπτυχιακούς φοιτητές)
* Επίσημη αναλυτική βαθμολογία μαθημάτων για το πρώτο εξάμηνο σπουδών από την οποία να προκύπτει ότι ο υποψήφιος έχει ολοκληρώσει επιτυχώς το πρώτο εξάμηνο σπουδών (για μεταπτυχιακούς φοιτητές).
* Έγγραφο σύμφωνης γνώμης του Επιστημονικού Υπευθύνου του Π.Μ.Σ. *(για μεταπτυχιακούς φοιτητές)* ή έγγραφο σύμφωνης γνώμης της 3μελούς Συμβουλευτικής Επιτροπής *(για υποψήφιους διδάκτορες)* με το οποίο θα εγκρίνεται η μετάβαση του υποψηφίου στο εξωτερικό και θα πιστοποιείται ότι το εντατικό πρόγραμμα που θα ακολουθήσει ο υποψήφιος θα αποτελέσει μέρος της ερευνητικής του εργασίας για την εκπόνηση της μεταπτυχιακής του μελέτης /διδακτορικής διατριβής και θα προσμετρηθεί στο συνολικό χρόνο των σπουδών του.
* Βεβαίωση της Γραμματείας του Π.Μ.Σ. σχετικά με την ημερομηνία ορισμού της Τριμελούς Συμβουλευτικής Επιτροπής *(για υποψήφιους διδάκτορες).*
* Επιστολή εκδήλωσης ενδιαφέροντος (για υποψήφιους διδάκτορες)

**ΑΞΙΟΛΟΓΗΣΗ ΑΙΤΗΣΕΩΝ**

Μετά το πέρας της προθεσμίας υποβολής αιτήσεων συνεδριάζει η Επιτροπή ERASMUS+ και αξιολογεί τις αιτήσεις των υποψηφίων σύμφωνα με τα κριτήρια που τίθενται στην προκήρυξη. Καταρτίζονται οι πίνακες κατάταξης των υποψηφίων σύμφωνα με την πληρότητα της αίτησης και με τα κριτήρια επιλογής, καθώς επίσης και οι πίνακες τελικής κατάταξης. Όλα τα αποτελέσματα αναρτώνται στη ΔΙΑΥΓΕΙΑ. Επίσης αποστέλλονται με ηλεκτρονικό μήνυμα σε όλους τους υποψήφιους (επιτυχόντες, επιλαχόντες & απορριφθέντες). Οι επιλαχόντες μετακινούνται μόνον εφόσον το Γ.Π.Α. λάβει συμπληρωματική χρηματοδότηση από το Ι.Κ.Υ.

**ΠΡΙΝ ΤΗ ΜΕΤΑΚΙΝΗΣΗ Ο ΕΠΙΤΥΧΩΝ ΦΟΙΤΗΤΗΣ ΟΦΕΙΛΕΙ:**

* Να ενημερωθεί άμεσα από τη σχετική ιστοσελίδα του Πανεπιστημίου Υποδοχής για την ισχύουσα διαδικασία υποβολής αίτησης και να συγκεντρώσει/συμπληρώσει τα απαιτούμενα δικαιολογητικά (ηλεκτρονική ή έντυπη αίτηση, **Συμφωνία Σπουδών**, αποδεικτικά γνώσης ξένης γλώσσας κ.λπ.) με απόλυτο σεβασμό της προθεσμίας που τυχόν τίθεται από αυτό.
* Να αποστείλει στην ηλεκτρονική διεύθυνση [european\_pr@aua.gr](mailto:european_pr@aua.gr)
* Σαρωμένο αντίγραφο της **Ευρωπαϊκής Κάρτας Ασφάλισης** με ισχύ για όλο το διάστημα της μετακίνησης.
* **Φόρμα ατομικών στοιχείων** σε μορφή .doc(διατίθεται από το Γραφείο Ευρωπαϊκών Προγραμμάτων).
* **Δελτίο Ατομικού Λογαριασμού** σε μορφή .doc (διατίθεται από το Γραφείο ΕυρωπαϊκώνΠρογραμμάτων) με τα πλήρη στοιχεία του τραπεζικού λογαριασμού που κατέχει, στον οποίο θα κατατεθεί το πλήρες ποσό της χορηγούμενης επιχορήγησης σε δύο δόσεις (80%-20%).
* Σαρωμένο αντίγραφο της πρώτης σελίδας του βιβλιαρίου τραπέζης ή όποιου άλλου αποδεικτικού διαθέτει στο οποίο πρέπει να φαίνεται ο ενδιαφερόμενος θα πρέπει να είναι πρώτος δικαιούχος.
* Αποδείξεις πληρωμής εισιτηρίων αναχώρησης (μετά την υπογραφή της Συμφωνίας Σπουδών και από τα τρία μέρη, δηλαδή τον μετακινούμενο, το Γ.Π.Α. και το Πανεπιστήμιο υποδοχής).
* Να προσέλθει στην ατομική συνάντηση (ή στη διαδικτυακή) που προγραμματίζεται από το Γραφείο Ευρωπαϊκών Προγραμμάτων κατά την οποία ο δικαιούχος ενημερώνεται αναλυτικά για τα δικαιώματα και υποχρεώσεις του και **υπογράφει τη** **Σύμβαση επιχορήγησης ERASMUS+ και το Δελτίο Ατομικού Λογαριασμού.** Με το πέρας της ενημερωτικής συνάντησης, ο φοιτητής συμπληρώνει Υπεύθυνη Δήλωση ότι ενημερώθηκε σχετικά με τις υποχρεώσεις του και τα δικαιολογητικά που οφείλει να προσκομίσει με την επιστροφή του από το εξωτερικό.

**ΚΑΤΑ ΤΗΝ ΠΑΡΑΜΟΝΗ ΣΤΟ ΕΞΩΤΕΡΙΚΟ Ο ΔΙΚΑΙΟΥΧΟΣ:**

* Οφείλει να γνωστοποιήσει στο Γραφείο Ευρωπαϊκών Προγραμμάτων την άφιξή του (διατίθεται έντυπο από το Γραφείο Ευρωπαϊκών Προγραμμάτων), την ακριβή ταχυδρομική του διεύθυνση και τυχόν τηλέφωνο επικοινωνίας.
* Οφείλει να ενημερώσει το Ίδρυμα για κάθε μεταβολή στις ημερομηνίες έναρξης και λήξης της μετακίνησης όπως αυτές δηλώνονται στη Σύμβαση.

**μετα την επιστροφη του ο ΔΙΚΑΙΟΥΧΟΣ ΟΦΕΙΛΕΙ:**

* Να υποβάλει ηλεκτρονικά Τελική Έκθεση (EU Survey) σε διάστημα **6 ημερολογιακών ημερών** από τη στιγμή που θα λάβει σχετικό ηλεκτρονικό μήνυμα και να προωθήσει την ηλεκτρονική επιβεβαίωση υποβολής της έκθεσης στο [european\_pr@aua.gr](mailto:european_pr@aua.gr). Η υποβολή της Τελικής Έκθεσης (EU Survey) αποτελεί προϋπόθεση για την καταβολή στο δικαιούχο φοιτητή του υπολειπόμενου ποσού της επιχορήγησης.

## Να προσκομίσει στο Γραφείο Ευρωπαϊκών Προγραμμάτων εντός 15 ημερών από την επιστροφή του:

## Επίσημη πρωτότυπη Βεβαίωση, αρμοδίως υπογεγραμμένη και σφραγισμένη από το Πανεπιστήμιο Υποδοχής, η οποία οφείλει να περιλαμβάνει τις ακριβείς ημερομηνίες έναρξης και λήξης της Περιόδου κινητικότητας (φυσική παρουσία και διαδικτυακή)

## Αποδείξεις πληρωμής εισιτηρίων επιστροφής και κάρτες επιβίβασης αναχώρησης και επιστροφής.

## Πρωτότυπα αποκόμματα εισιτηρίων (μετάβασης/επιστροφής, επίσημες αποδείξεις εξόδων διαμονής (ενοικίου σε διαμέρισμα ή φοιτητική εστία, ξενοδοχείου κτλ), εφόσον υπάρχουν.